Burjassot guia als seus comerços en la creació de catàlegs digitals dels seus negocis
2025-07-24

Empresaris de Burjassot i l’Associació de Comerç i Servicis del municipi proposen un nou curs formatiu per als comerciants de Burjassot. En aquesta ocasió, el curs introduirà als participants en la creació d’un “Catàleg digital” dels seus negocis, obrint amb així un nou aparador per a donar a conéixer els productes que ofereixen a la ciutadania.

El curs, impartit per Fotolateras, es desenvoluparà els dies 5 i 6 d’abril a la Casa de Cultura de Burjassot i compta amb la col·laboració de l’Ajuntament de Burjassot, des de la Regidoria de Comerç, dirigida per Rosa Coca.

Les inscripcions per a participar en el curs poden realitzar-se telefonant al 655 08 31 72 o bé enviant un correu electrònic a info@empresarisburjassot.es.